ddrg/super_eurlex huggingface dataset:
RÅDETS BESLUTNING af 29. juni 1998 om en dispensationsanmodning fra Storhertugdømmet Luxembourg i henhold til artikel 8, stk. 2, litra c), i direktiv 70/156/EØF om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (98/468/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab

under henvisning til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil (1), særlig artikel 8 stk. 2, litra c), og artikel 13, stk. 3, og

ud fra følgende betragtninger:

Storhertugdømmet Luxembourg har den 6. november 1997 afsendt en dispensationsanmodning, som Kommissionen har modtaget den 10. november 1997, og som var ledsaget af en rapport med det i nævnte direktivs artikel 8, stk. 2, litra c), krævede indhold; anmodningen omhandlede anvendelsen af komprimeret naturgas som brændstof i et køretøj af klasse M1;

ifølge den fremførte begrundelse kan bestemmelserne i Rådets direktiv 70/220/EØF af 20. marts 1970 om tilnærmelse af medlemsstaternes lovgivning om foranstaltninger mod luftforurening forårsaget af udstødningsgas fra køretøjsmotorer med styret tænding (2), og i Rådets direktiv 80/1268/EØF af 16. december 1980 om indbyrdes tilnærmelse af medlemsstaternes lovgivning om motordrevne køretøjers brændstofforbrug (3), ikke opfyldes af et sådant brændstof, hvilket er korrekt; der er udført prøver i overensstemmelse med ovennævnte direktiver med både benzin og naturgas; med begge typer brændstof blev grænseværdierne overholdt, idet der måltes lavere emissioner af forurenende stoffer med naturgas; niveauet for miljøbeskyttelse er dermed mindst lige så højt som for benzin;

med henblik på at sikre et tilstrækkeligt sikkerhedsniveau for køretøjer i brug kan medlemsstaterne gennemføre en regelmæssig prøvning af anlæggets tæthed ved et tryk, som mindst svarer til driftstrykket;

de pågældende direktiver vil blive ændret, således at der kan produceres køretøjer, der anvender naturgas som brændstof;

foranstaltningen i nærværende beslutning blev den 5. februar 1998 forelagt for det udvalg for tilpasning til den tekniske udvikling, som er nedsat ved artikel 12 i direktiv 70/156/EØF; ved afstemningen kunne der ikke nås frem til en udtalelse -

VEDTAGET FØLGENDE BESLUTNING:

Artikel 1

Den anmodning, som Storhertugdømmet Luxembourg har indgivet vedrørende dispensation for produktion og markedsføring af en type køretøj af klasse M1, der anvender naturgas som brændstof, imødekommes.

Artikel 2

Denne beslutning er rettet til Storhertugdømmet Luxembourg.

Udfærdiget i Luxembourg, den 29. juni 1998.

På Rådets vegne

R. COOK

Formand

(1) EFT L 42 af 23. 2. 1970, s. 1. Direktivet er senest ændret ved Kommissionens direktiv 98/14/EF (EFT L 91 af 25. 3. 1998, s. 1).

(2) EFT L 76 af 6. 4. 1970, s. 1. Direktivet er senest ændret ved Europa-Parlamentets og Rådets direktiv 96/69/EF (EFT L 282 af 1. 11. 1996, s. 64).

(3) EFT L 375 af 31. 12. 1980, s. 36. Direktivet er senest ændret ved Kommissionens direktiv 93/116/EF (EFT L 329 af 30. 12. 1993, s. 39).
RÅDETS AFGØRELSE af 29. juni 1998 om udnævnelse af et medlem af Det Rådgivende Udvalg for Jordemoderuddannelsen (98/C 222/05)

RÅDET FOR DEN EUROPÆISKE UNION HAR -

under henvisning til Rådets afgørelse 80/156/EØF af 21. januar 1980 om nedsættelse af et rådgivende udvalg for jordemoderuddannelsen (1), særlig artikel 3 og 4, og

ud fra følgende betragtninger:

Ved afgørelse af 23. oktober 1995 (2) udnævnte Rådet Pilar TOLEDANO GONZÁLEZ til medlem af dette udvalg for perioden indtil 22. oktober 1998;

den spanske regering har indstillet Adoración BELTRÁN BALSELLS til efterfølger for Pilar TOLEDANO GONZÁLEZ -

TRUFFET FØLGENDE AFGØRELSE:

Eneste artikel

Adoración BELTRÁN BALSELLS udnævnes til medlem af Det Rådgivende Udvalg for Jordemoderuddannelsen som efterfølger for Pilar TOLEDANO GONZÁLEZ for den resterende del af dennes mandatperiode, dvs. indtil den 22. oktober 1998.

Udfærdiget i Luxembourg, den 29. juni 1998.

På Rådets vegne

R. COOK

Formand

(1) EFT L 33 af 11.2.1980, s. 13.

(2) EFT C 292 af 7.11.1995, s. 2.
RÅDETS AFGØRELSE af 14. april 1997 om indgåelse af en aftale i form af brevveksling mellem Det Europæiske Fællesskab og Republikken Georgien om videreførelse af den aftale mellem Det Europæiske Økonomiske Fællesskab og Republikken Georgien om handel med tekstilvarer, som paraferedes den 17. november 1993 i Bruxelles, som ændret ved den aftale i form af brevveksling, som paraferedes den 15. juni 1995 (98/445/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Det Europæiske Fællesskabs vegne ført forhandlinger om en aftale i form brevveksling mellem Det Europæiske Fællesskab og Republikken Georgien om videreførelse af den aftale mellem Det Europæiske Økonomiske Fællesskab og Republikken Georgien om handel med tekstilvarer, som paraferedes den 17. november 1993 i Bruxelles, som ændret ved den aftale i form af brevveksling, som paraferedes den 15. juni 1995;

i medfør af Rådets afgørelse 96/593/EF af 16. september 1996 om midlertidig anvendelse af visse aftaler mellem Det Europæiske Fællesskab og visse tredjelande om handel med tekstilvarer (Armenien, Aserbajdsjan, Georgien, Kasakhstan, Kirgisistan, Moldova, Tadsjikistan, Turkmenistan) (1) er aftalen om handel med tekstilvarer blevet anvendt på et midlertidigt grundlag fra den 1. januar 1996 i afventning af afslutningen af de procedurer, der er nødvendige for dens indgåelse;

denne aftale i form af brevveksling bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Republikken Georgien om videreførelsen af den aftale mellem Det Europæiske Økonomiske Fællesskab og Republikken Georgien om handel med tekstilvarer, som paraferedes den 17. november 1993 i Bruxelles, som ændret ved den aftale i form af brevveksling, som paraferedes den 15. juni 1995, godkendes herved på Fællesskabets vegne.

Teksten til aftalen i form af brevveksling er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen i form af brevveksling.

Artikel 3

Formanden for Rådet foretager på Fællesskabets vegne den meddelelse, der er omhandlet i stk. 4 i aftalen i form af brevveksling (2).

Udfærdiget i Luxembourg, den 14. april 1997.

På Rådets vegne

J. VAN AARTSEN

Formand

(1) EFT L 263 af 16.10.1996, s. 1.

(2) Datoen for ikrafttrædelsen af aftalen i form af brevveksling offentliggøres i De Europæiske Fællesskabers Tidende på foranledning af Rådets Generalsekretariat.
KOMMISSIONENS BESLUTNING af 9. juli 1998 om godkendelse af den af Nederlandene forelagte overvågningsplan til undersøgelse for restkoncentrationer og stoffer i levende dyr og produkter heraf (meddelt under nummer K(1998) 1890/2) (Kun den nederlandske udgave er autentisk) (EØS-relevant tekst) (98/459/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (1), særlig artikel 8, stk. 1, og

ud fra følgende betragtninger:

Ved et dokument dateret den 22. juli 1997 sendte Nederlandene Kommissionen en plan med angivelse af de nationale foranstaltninger, der skal sættes i værk i løbet af 1998 til undersøgelse for visse stoffer og restkoncentrationer heraf i levende dyr og produkter heraf; planen blev ændret og suppleret ved et dokument dateret den 20. februar 1998 og den 30. marts 1998 i overensstemmelse med Kommissionens anmodning med henblik på at bringe den i overensstemmelse med kravene i direktiv 96/23/EF;

en gennemgang af planen har vist, at den er i overensstemmelse med bestemmelserne i direktiv 96/23/EF, særlig artikel 5 og 7;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den i bilag I til direktiv 96/23/EF omhandlede overvågningsplan til undersøgelse for restkoncentrationer og stoffer i levende dyr og produkter heraf, som er blevet forelagt af Nederlandene, godkendes herved.

Artikel 2

Nederlandene vedtager de nødvendige love og administrative bestemmelser til iværksættelse af den i artikel 1 omhandlede plan.

Artikel 3

Denne beslutning er rettet til Kongeriget Nederlandene.

Udfærdiget i Bruxelles, den 9. juli 1998.

På Kommissionens vegne

Franz FISCHLER

Medlem af Kommissionen

(1) EFT L 125 af 23. 5. 1996, s. 10.
KOMMISSIONENS BESLUTNING af 9. juli 1998 om godkendelse af den af Spanien forelagte overvågningsplan til undersøgelse for restkoncentrationer og stoffer i levende dyr og produkter heraf (meddelt under nummer K(1998) 1890/3) (Kun den spanske udgave er autentisk) (EØS-relevant tekst) (98/460/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 96/23/EF af 29. april 1996 om de kontrolforanstaltninger, der skal iværksættes for visse stoffer og restkoncentrationer heraf i levende dyr og produkter heraf og om ophævelse af direktiv 85/358/EØF og 86/469/EØF og beslutning 89/187/EØF og 91/664/EØF (1), særlig artikel 8, stk. 1, og

ud fra følgende betragtninger:

Ved et dokument dateret den 3. november 1997 sendte Spanien Kommissionen en plan med angivelse af de nationale foranstaltninger, der skal sættes i værk i løbet af 1998 til undersøgelse for visse stoffer og restkoncentrationer heraf i levende dyr og produkter heraf; planen blev ændret og suppleret ved et dokument dateret den 7. april 1998 i overensstemmelse med Kommissionens anmodning med henblik på at bringe den i overensstemmelse med kravene i direktiv 96/23/EF;

en gennemgang af planen har vist, at den er i overensstemmelse med bestemmelserne i direktiv 96/23/EF, særlig artikel 5 og 7;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Den i bilag I til direktiv 96/23/EF omhandlede overvågningsplan til undersøgelse for restkoncentrationer og stoffer i levende dyr og produkter heraf, som er blevet forelagt af Spanien, godkendes herved.

Artikel 2

Spanien vedtager de nødvendige love og administrative bestemmelser til iværksættelse af den i artikel 1 omhandlede plan.

Artikel 3

Denne beslutning er rettet til Kongeriget Spanien.

Udfærdiget i Bruxelles, den 9. juli 1998.

På Kommissionens vegne

Franz FISCHLER

Medlem af Kommissionen

(1) EFT L 125 af 23. 5. 1996, s. 10.
KOMMISSIONENS BESLUTNING af 14. august 1998 om ændring af visse oplysninger på listen i bilaget til forordning (EF) nr. 44/98 om listen for 1998 over fartøjer med en længde overalt på over 8 m, der ved fiskeri efter tunge i visse af Fællesskabets områder har tilladelse til at anvende bomtrawl, hvis samlede bomlængde overstiger 9 m (meddelt under nummer K(1998) 2432) (98/528/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 894/97 af 29. april 1997 om fastlæggelse af tekniske foranstaltninger til bevarelse af fiskeressourcerne (1),

under henvisning til Kommissionens forordning (EØF) nr. 3554/90 af 10. december 1990 om fastlæggelse af reglerne for udarbejdelsen af listen over fartøjer med en længde overalt på over 8 m, der ved fiskeri efter tunge i visse af Fællesskabets områder har tilladelse til at anvende bomtrawl, hvis samlede længde overstiger 9 m (2), ændret ved forordning (EF) nr. 3407/93 (3), særlig artikel 2, og

ud fra følgende betragtninger:

Kommissionens forordning (EF) nr. 44/98 (4) fastsætter listen for 1998 over fartøjer med en længde overalt på over 8 m, der ved fiskeri efter tunge i visse af Fællesskabets områder har tilladelse til at anvende bomtrawl, hvis samlede bomlængde overstiger 9 m, jf. artikel 10, stk. 3, litra c), i forordning (EF) nr. 894/97;

myndighederne i de pågældende medlemsstater har anmodet om ændringer i de oplysninger, som er opført på den førnævnte liste; disse anmodninger indeholder alle de oplysninger, der i henhold til artikel 2 i forordning (EØF) nr. 3554/90 berettiger anmodningerne; det fremgår af vurderingen af disse oplysninger, at de er i overensstemmelse med ovennævnte bestemmelse, og at oplysningerne på denne liste derfor bør ændres -

VEDTAGET FØLGENDE BESLUTNING:

Artikel 1

Oplysningerne på listen i bilaget til forordning (EF) nr. 44/98 ændres i overensstemmelse med bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 14. august 1998.

På Kommissionens vegne

Martin BANGEMANN

Medlem af Kommissionen

(1) EFT L 132 af 23. 5. 1997, s. 1.

(2) EFT L 346 af 11. 12. 1990, s. 11.

(3) EFT L 310 af 14. 12. 1993, s. 19.

(4) EFT L 5 af 9. 1. 1998, s. 24.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>

>TABELPOSITION>
KOMMISSIONENS BESLUTNING af 5. august 1998 om ændring af beslutning 97/660/EF om vedtagelse af planen for tildeling til medlemsstaterne af midler, der kan afholdes over 1998-budgettet, og som skal dække udgifterne til levering af levnedsmidler fra interventionslagre til de socialt dårligst stillede personer i Fællesskabet (meddelt under nummer K(1998) 2331) (98/525/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3730/87 af 10. december 1987 om almindelige regler for levering til visse organisationer af levnedsmidler fra interventionslagre med henblik på uddeling til de socialt dårligst stillede personer i Fællesskabet (1), ændret ved forordning (EF) nr. 2535/95 (2), særlig artikel 6,

under henvisning til Kommissionens forordning (EØF) nr. 3149/92 af 29. oktober 1992 om gennemførelsesbestemmelser for levering af levnedsmidler fra interventionslagre til de socialt dårligst stillede personer i Fællesskabet (3), senest ændret ved forordning (EF) nr. 267/96 (4), særlig artikel 7, stk. 1, første afsnit, og

ud fra følgende betragtninger:

Planen for tildeling til medlemsstaterne af midler, der kan afholdes over 1998-budgettet, blev vedtaget ved Kommissionens beslutning 97/660/EF (5), senest ændret ved beslutning 98/203/EF (6); 1998-planen indeholder bestemmelser om de finansielle midler, der er afsat til gennemførelse af planen i hver medlemsstat, og om de mængder af hvert produkt, der kan udtages fra interventionslagrene for disse finansielle midler;

Italien arrangerede og udførte licitationer umiddelbart efter den første beslutning 97/660/EF af 2. november 1997 blev vedtaget ved at gøre brug af de produkter, der på daværende tidspunkt var til rådighed i de offentlige lagre. Eftersom der i den sidste ændring af 1998-programmet ikke blev taget hensyn dertil, bør man nu tage dette forhold i betragtning og ændre programmet for Italien samt ændre de overførsler der er blevet tildelt Italien i henhold til beslutning 98/101/EF og 98/203/EF;

de i denne beslutning fastsatte foranstaltninger er i overensstemmelse med udtalelse fra de berørte forvaltningskomitéer -

VEDTAGET FØLGENDE BESLUTNING:

Artikel 1

Litra b) i bilaget til beslutning 97/660/EF er for Italien erstattet med litra b) i bilag I til nærværende beslutning.

Artikel 2

Overførslerne mellem medlemsstaterne anført i beslutning 98/101/EF og 98/203/EF er for Italien erstattet af overførslerne anført i bilag II til nærværende beslutning.

Artikel 3

Denne beslutning er rettet til medlemsstaterne.

Udfærdiget i Bruxelles, den 5. august 1998.

På Kommissionens vegne

Monika WULF-MATHIES

Medlem af Kommissionen

(1) EFT L 352 af 15. 12. 1987, s. 1.

(2) EFT L 260 af 31. 10. 1995, s. 3.

(3) EFT L 313 af 30. 10. 1992, s. 50.

(4) EFT L 36 af 14. 2. 1996, s. 2.

(5) EFT L 278 af 11. 10. 1997, s. 29.

(6) EFT L 77 af 14. 3. 1998, s. 53.

BILAG I

Årlig uddelingsplan for regnskabsåret 1998

>TABELPOSITION>

BILAG II

>TABELPOSITION>
RÅDETS AFGØRELSE af 27. november 1997 om indgåelse af en aftale i form af brevveksling mellem Det Europæiske Fællesskab og Republikken Polen om en protokol om en europæisk aftale om overensstemmelsesvurdering inden for rammerne af Europaaftalen mellem De Europæiske Fællesskaber og deres medlemsstater på den ene side og Republikken Polen på den anden side (98/529/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum, og

under henvisning til forslag fra Kommissionen -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Republikken Polen om en protokol om en europæisk aftale om overensstemmelsesvurdering inden for rammerne af Europaaftalen mellem De Europæiske Fællesskaber og deres medlemsstater på den ene side og Republikken Polen på den anden side godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Udfærdiget i Bruxelles, den 27. november 1997.

På Rådets vegne

G. WOHLFART

Formand
RÅDETS AFGØRELSE af 29. juni 1998 om indgåelse af interimsaftalen om samhandel og handelsrelaterede anliggender mellem Det Europæiske Fællesskab på den ene side og De Forenede Mexicanske Stater på den anden side (98/504/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 57, stk. 2, sidste punktum, artikel 66 og artikel 113, sammenholdt med artikel 228, stk. 2, første punktum, og artikel 228, stk. 3, andet afsnit,

under henvisning til forslag fra Kommissionen (1),

under henvisning til samstemmende udtalelse fra Europa-Parlamentet (2), og

ud fra følgende betragtning:

I afventning af ikrafttrædelsen af den aftale om økonomisk partnerskab og politisk samordning og samarbejde, der den 8. december 1997 blev undertegnet i Bruxelles, bør den interimsaftale om samhandel og handelsrelaterede anliggender, der den 8. december 1997 blev undertegnet i Bruxelles mellem Det Europæiske Fællesskab på den ene side og De Forenede Mexicanske Stater på den anden side, godkendes -

TRUFFET FØLGENDE AFGØRELSE:

Artikel 1

Den interimsaftale om samhandel og handelsrelaterede anliggender, der er indgået mellem Det Europæiske Fællesskab på den ene side og De Forenede Mexicanske Stater på den anden side, og de erklæringer, der ensidigt eller sammen med den anden part er afgivet af Fællesskabet, godkendes på Det Europæiske Fællesskabs vegne.

Teksterne er knyttet til denne afgørelse.

Artikel 2

Formanden for Rådet deponerer den notifikationsakt, der er omhandlet i artikel 19 i aftalen, for Det Europæiske Fællesskab.

Artikel 3

1. Den holdning, som Fællesskabet skal indtage i Det Fælles Råd og Det Blandede Udvalg, der er oprettet ved aftalen, fastlægges af Rådet på forslag af Kommissionen i overensstemmelse med bestemmelserne herom i traktaterne om oprettelse af Det Europæiske Fællesskab.

2. Formanden for Rådet fører i overensstemmelse med artikel 8 i aftalen formandskabet i Det Fælles Råd og fremfører Fællesskabets holdning. En repræsentant for Kommissionen fører, bistået af repræsentanterne for medlemsstaterne, formandskabet i Det Blandede Udvalg i overensstemmelse med artikel 10 i aftalen og fremfører Fællesskabets holdning.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Luxembourg, den 29. juni 1998.

På Rådets vegne

R. COOK

Formand

(1) EFT C 356 af 22. 11. 1997, s. 28.

(2) EFT C 167 af 1. 6. 1998.
RÅDETS AFGØRELSE af 10. august 1998 om ændring af fælles holdning 96/184/FUSP fastlagt af Rådet på grundlag af artikel J.2 i traktaten om Den Europæiske Union vedrørende eksport af våben til det tidligere Jugoslavien (98/498/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.2,

under henvisning til fælles holdning 96/184/FUSP af 26. februar 1996, fastlagt af Rådet på grundlag af artikel J.2 i traktaten om Den Europæiske Union vedrørende eksport af våben til det tidligere Jugoslavien (1), og

ud fra følgende betragtning:

Rådet er nået til den konklusion, at udviklingen i Slovenien, særlig med hensyn til våbeneksport, danner grundlag for at ophæve de restriktive foranstaltninger efter fælles holdning 96/184/FUSP med hensyn til denne stat -

TRUFFET FØLGENDE AFGØRELSE:

Artikel 1

Henvisningerne til Slovenien i punkt 2, nr. ii), i fælles holdning 96/184/FUSP udgår.

Artikel 2

Denne afgørelse får virkning på dagen for vedtagelsen.

Den offentliggøres i Tidende.

Udfærdiget i Bruxelles, den 10. august 1998.

På Rådets vegne

W. SCHÜSSEL

Formand

(1) EFT L 58 af 7. 3. 1996, s. 1.
KOMMISSIONENS BESLUTNING af 28. juli 1998 om ændring af beslutning 97/408/EF om beskyttelsesforanstaltninger mod klassisk svinepest i Den Tjekkiske Republik (meddelt under nummer K(1998) 2276) (EØS-relevant tekst) (98/507/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), senest ændret ved direktiv 96/43/EF (2), særlig artikel 18, stk. 1,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3), senest ændret ved direktiv 96/43/EF, særlig artikel 19, stk. 1, og

ud fra følgende betragtninger:

Der blev bekræftet forekomst af klassisk svinepest på svinebedrifter i nogle områder i Den Tjekkiske Republik i 1997;

Kommissionen har vedtaget beslutning 97/408/EF af 25. juni 1997 om beskyttelsesforanstaltninger mod klassisk svinepest i Den Tjekkiske Republik (4);

den epidemiologiske situation på svinebedrifterne er blevet bedre;

der forekommer stadig klassisk svinepest hos vildsvin i nogle områder i Den Tjekkiske Republik;

situationen kan udgøre en fare for besætningerne i EF;

nogle af de beskyttelsesforanstaltninger, der blev vedtaget ved beslutning 97/408/EF, bør derfor opretholdes i de områder, hvor sygdommen blev konstateret hos vildsvin i 1997 og 1998;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Artikel 1 i Kommissionens beslutning 97/408/EF affattes således:

»Artikel 1

Medlemsstaterne forbyder indførsel af levende svin og sæd, embryoner og æg fra svin fra de distrikter i Den Tjekkiske Republik, der er nævnt i bilaget til denne beslutning.«

2. Bilaget til Kommissionens beslutning 97/408/EF affattes som angivet i bilaget til nærværende beslutning.

Artikel 2

Medlemsstaterne ændrer de foranstaltninger, de anvender for Den Tjekkiske Republiks vedkommende, for at bringe dem i overensstemmelse med denne beslutning. De underretter Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 28. juli 1998.

På Kommissionens vegne

Franz FISCHLER

Medlem af Kommissionen

(1) EFT L 268 af 24. 9. 1991, s. 56.

(2) EFT L 162 af 1. 7. 1996, s. 1.

(3) EFT L 373 af 31. 12. 1990, s. 1.

(4) EFT L 170 af 28. 6. 1997, s. 58.

BILAG

Distrikter i Den Tjekkiske Republik

Breclav

Kromeriz

Vyskov

Hodonin

Uherske Hradiste

Zlin

Znojmo

Prerov